open-index/open-wikipedia-markdown huggingface dataset:
Karjalan 2. rykmentti

**Karjalan 2. rykmentti** oli valkoisten itäarmeijan Karjalan armeijakuntaan kuuluva joukko-osasto Suomen sisällissodassa. Rykmentin komentaja oli ratsumestari Oskar Kuula, jääkärivänrikki Kalle Kuokkanen (5. huhtikuuta alkaen), jääkärikapteeni Unio Sarlin (19. toukokuuta alkaen).

Rykmentti perustettiin 19. toukokuuta 1918 Karjalan divisioonan 2. rykmenttinä. Se nimettiin 6. heinäkuuta 3. divisioonan 3. rykmentiksi ja edelleen saman divisioonan 2. rykmentiksi 20. heinäkuuta. 2. Karjalan rykmentiksi tai Karjalan 2. rykmentiksi se nimettiin 31. heinäkuuta. Sisällissodan päätyttyä Sortavalaan sijoitettu rykmentti nimettiin 30. elokuuta Laatokan jalkaväkirykmentiksi, kunnes se nimettiin 15. maaliskuuta 1919 Haminaan sijoitettuna Viipurin rykmentiksi. Rykmentti siirrettiin 1930-luvun alussa Huuhanmäen Jaakkimaan.

## Joukko-osastot
***[[Karjalan 2. rykmentin 4. pataljoona (valkoiset)|Karjalan 2. rykmentin 4. pataljoona]]**
Komentaja: jääkäriluutnantti Aarne Salminen
:Joukkueenjohtajat: jääkärivaravääpeli Väinö Hyvärinen (siirrettiin myöhemmin Karjalan 1. rykmentin konekivääriosastoon).
***[[Karjalan 2. rykmentin 5. pataljoona (valkoiset)|Karjalan 2. rykmentin 5. pataljoona]]**
Komentaja: jääkäriluutnantti Väinö Strömberg (siirrettiin 7. huhtikuuta 1918 Karjalan 3. rykmentin 7. pataljoonaan), myöhemmin jääkärivänrikki Jussi Närvänen.
***[[Karjalan 2. rykmentin 6. pataljoona (valkoiset)|Karjalan 2. rykmentin 6. pataljoona]]**
Komentaja: jääkärivänrikki Viljo Hämäläinen.
***[[Karjalan 2. rykmentin 10. pataljoona (valkoiset)|Karjalan 2. rykmentin 10. pataljoona]]**
Komentaja: Edmund Heimolainen.
***[[Karjalan 2. rykmentin 11. pataljoona (valkoiset)|Karjalan 2. rykmentin 11. pataljoona]]**
Komentaja: jääkäriluutnantti Evert Ekman, A. Pelkonen.
***[[Karjalan 2. rykmentin 1. konekivääriosasto (valkoiset)|Karjalan 2. rykmentin 1. konekivääriosasto]]**
Komentaja: V. Koljonen.
***[[Karjalan 2. rykmentin 2. konekivääriosasto (valkoiset)|Karjalan 2. rykmentin 2. konekivääriosasto]]**
Komentaja: jääkärivänrikki Juhana Vakkilainen.

## Rykmentissä palvelleet Saksan jääkärit
Konekivääriosaston päällikkönä jääkärivaravääpeli Erik Alfred Svensson (kaatui 24. maaliskuuta 1918), Joukkueenjohtajana jääkärivääpeli Mikko Rossi.

## Lähteet
* Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925.
*Paavo Susitaival, Ahvola, WSOY Porvoo 1937.
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
Surf’s Up – tyrskyn ratsastajat

**Surf’s Up – tyrskyn ratsastajat** (*Surf’s Up*) on vuonna 2007 ensi-iltansa saanut yhdysvaltalainen pseudodokumenttinen tietokoneanimaatioelokuva, jonka ovat ohjanneet Ash Brannon ja Chris Buck. Pääosaa esittää Shia LaBeouf.

## Juoni

Teini-ikäinen töyhtökalliopingviini Cody Maverick on nouseva lainelautailulahjakkuus, joka osallistuu ensimmäiseen ammattilaiskisaansa. Kuvausryhmä dokumentoi Codyn värikkäät vaiheet, kun hän lähtee kotoaan Shiverpoolista matkustaakseen Pen Gu -saarelle legendaariseen Big Z:n muistokisaan. Matkalla Cody tapaa intohimoisen surffarin Chicken Joen, kuuluisan lainelautailupromoottorin Reggie Belafonten, kykyjenetsijä Mike Abromowitzin ja topakan rantavahdin Lani Aliikain, jotka kaikki saavat nähdä, miten palavasti Cody lainelautailua rakastaa. Cody on vakuuttunut, että voitto toisi hänelle hänen kipeästi kaipaamaansa arvostusta ja ihailua, mutta kun hän yllättäen kohtaa erään vanhan lainelautailuhörhön, joka opettaa hänet kulkemaan omia polkujaan, Cody saa huomata, että todellinen voittaja ei olekaan aina se, joka tulee ykköseksi kisassa.

## Ääninäyttelijät

Suomenkielisen dialogin on kääntänyt Marko Hartama ja sen on ohjannut Petri Hanttu.

## Lähteet

## Aiheesta muualla
* Elokuvan kotisivu
Karjalan 1. rykmentin 3. pataljoona

**Karjalan 1. rykmentin 3. pataljoona** oli valkoisten itäarmeijan Karjalan 1. rykmenttiin kuuluva joukko-osasto Suomen sisällissodassa. Pataljoonan komentaja oli Henrik Lindberg (14. maaliskuuta alkaen, kaatui 26. maaliskuuta) ja Weikko Läheniemi (27. maaliskuuta alkaen, kaatui 15, huhtikuuta 1918). Komentajan apulaisena toimi jääkärivänrikki Kalle Mata (siirrettiin 27. helmikuuta komentajan apulaiseksi II pataljoonaan).

## Joukko-osastot
* **1. komppania**
Päällikkö: Weikko Läheniemi (myöhemmin pataljoonan komentajana (haavoittui kaksi kertaa, 27. helmikuuta 1918 ja 15. maaliskuuta 1918), jääkärivääpeli Eino Siira (palveli aikaisemmin Karjalan armeijakunnan 4. pataljoonan 2. komppaniassa ja 7. pataljoonassa).
* **2. komppania**
Päällikkö: A. Hynninen.
:Joukkueenjohtajat: jääkärialiupseeri Jaakko Pelttari
* **3. komppania**
Päällikkö: A. Nissinen.
:Joukkueenjohtajat: jääkärialiupseeri Georg Adolf Koskivaara (palveli aikaisemmin joukkueenjohtajana Karjalan Ryhmän 4. pataljoonan 1. komppaniassa), jääkärivääpeli Armas Pärssinen.
* **4. komppania**
Päällikkö: A. J. Pesonen.
* **Ratsuväki**
Päällikkö: E. Männikkö.

## Lähteet

* Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
Karjalan 1. rykmentin 2. pataljoona

**Karjalan 1. rykmentin 2. pataljoona** oli valkoisten Itäarmeijan Karjalan 1. rykmenttiin kuuluva joukko-osasto Suomen sisällissodassa. Pataljoonan komentajina olivat jääkäriluutnantti Kalle Kuokkanen (1. maaliskuuta 1918 alkaen, siirrettiin 15. maaliskuuta 1918 Karjalan 3. rykmentin virkaatekeväksi komentajaksi), jääkäriluutnantti Evert Ekman (14. maaliskuuta - 30. maaliskuuta 1918, jolloin siirrettiin 11. jääkäripataljoonan komentajaksi), Valter Aschan (17. maaliskuuta alkaen, kaatui 26. maaliskuuta Raasulissa), Emil Pekkanen, jääkärivääpeli Johan Mättö (hoiti komentajan tehtäviä 27. maaliskuuta).

## Joukko-osastot
* **1. komppania**
Päällikkö: jääkärivääpeli Johan Mättö (toimi v.t. päällikönä 19. maaliskuuta alkaen), jääkärivänrikki Karl Pakarinen (19. maaliskuuta alkaen).
* **2. komppania**
Päällikkö: E. Happonen.
:Komppaniassa palvelleet Saksan jääkärit: päällikön apulaisena jääkärialiupseeri Maurits Joel Lampela.
* **3. komppania**
Päällikkö: K. J. Skogström.
***4. komppania**
Päällikkö: komppanianpäällikkönä 3. maaliskuuta - 20. huhtikuuta jääkärivaravääpeli Herman Uimonen (siirrettiin 20. huhtikuuta 4. jääkärirykmentin täydennyspataljoonan 1. komppaniaan)

## Pataljoonassa palvelleet Saksan jääkärit
Komentajan apulaisena  27. helmikuuta alkaen jääkärivänrikki Kalle Mata (komennettiin 6. huhtikuuta Karjalan armeijakunnan esikuntaan), pataljoonan komentajan apulaisena jääkäriluutnantti Jussi Närvänen (siirrettiin 15. maaliskuuta Karjalan 2. rykmentin 5. pataljoonaan komentajan apulaiseksi).

## Lähteet

* Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
Karjalan 2. rykmentin 10. pataljoona

**Karjalan 2. rykmentin 10. pataljoona** oli valkoisten itäarmeijan Karjalan 2. rykmenttiin kuuluva joukko-osasto Suomen sisällissodassa. Pataljoonan komentaja oli Edmund Heimolainen.
## Esikunta
Adjutantti Bruno Kivikoski.

## Joukko-osastot
* **1. komppania**
Päällikkö: V. Kunnas.
* **2. komppania**
Päällikkö: A. Manninen.
:Joukkueenjohtajat: Jääkärivääpeli Veikko Ihalainen.
* **3. komppania**
Päällikkö: V. Snellman, E. Salomaa.
* **Konekiväärikomppania**
Päällikkö: Y. Fagerlund.

## Pataljoonassa palvelleet Saksan jääkärit
Konekivääriupseerina jääkärialiupseeri Juho Keto.

## Lähteet

* Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925
*Paavo Susitaival, Ahvola, WSOY Porvoo 1937.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
Karjalan 2. rykmentin 5. pataljoona

**Karjalan 2. rykmentin 5. pataljoona** oli valkoisten itäarmeijan Karjalan 2. rykmenttiin kuuluva joukko-osasto Suomen sisällissodassa. Pataljoonan komentajina olivat jääkäriyliluutnantti Väinö Strömberg (14. maaliskuuta alkaen ja siirrettiin 7. huhtikuuta pataljoonan komentajaksi Karjalan 3. rykmenttiin), jääkäriluutnantti Jussi Närvänen (toimi komentajan apulaisena 15. maaliskuuta alkaen ja komentajana 7. huhtikuuta alkaen).

## Joukko-osastot
* **1. komppania**
**Päällikkö**: K. Raunio.
* **2. komppania**
**Päällikkö**: E. Villa.
:**Joukkueenjohtajat:** jääkärivääpeli Mikko Rossi (2. toukokuuta 1918 alkaen).
* **3. komppania**
**Päällikkö**: E. Pelkonen.
* **Konekiväärikompania**
**Päällikkö**: E. Slunga.

## Pataljoonassa palveleet Saksan jääkärit

Pataljoonan komentajan apulaisena jääkärivänrikki Tauno Sihvo, pataljoonan komentajan apulaisena jääkäriluutnantti Jussi Närvänen (siirrettiin 7. huhtikuuta pataljoonan komentajaksi).

## Lähteet

* Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925.
*Paavo Susitaival, Ahvola, WSOY Porvoo 1937.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
Lövskär (Nauvo)

**Lövskär** on saari Turunmaan saaristossa Saaristomeressä. Se on osa Paraisten kuntaa ja sijaitsee entisen Nauvon kunnan alueella linnuntietä 10,5 kilometrin päässä Nauvon keskustasta luoteeseen. Leveydeltään saari on noin 220 metriä pitkä ja pituus vaihtelee noin 40 metristä noin 80 metriin.

Rahtialus M/S Global Freighter sai 21. syyskuuta 2004 pohjakosketuksen Nauvon pohjoispuolella, minkä jälkeen päällikkö ajoi aluksen rantaan Lövskärin ja naapurisaari Vandrockin väliin.

## Lähteet
Karjalan 1. rykmentin 1. pataljoona

**Karjalan 1. rykmentin 1. pataljoona** oli valkoisten itäarmeijan Karjalan 1. rykmenttiin kuuluva joukko-osasto Suomen sisällissodassa. Pataljoonan komentaja oli jääkärivänrikki Urho Sihvonen.

## Joukko-osastot
* **1. komppania**
Päällikkö: jääkärivänrikki Johan Sainio (haavoittui 25. maaliskuuta 1918 Raasulissa).
* **2. komppania**
Päällikkö: H. Vähäsalo.
* **3. komppania**
Päällikkö: jääkärivänrikki Viljo Paloheimo.
:Joukkueenjohtajat: jääkäri Jyrki Gunnar Heikura.
* **4. komppania/konekiväärikomppania**
Päällikkö: jääkäriluutnantti Aarne Salminen (otti komentajan tehtävät vastaan helmikuun alussa, haavoittui 11. helmikuuta Pullilassa ja siirrettiin 14. maaliskuuta alkaen Karjalan 2. rykmentin 4. pataljoonan komentajaksi), G. Rundberg.
:Komppaniassa palvelleet Saksan jääkärit: jääkärialiupseeri Nestori Tanelinmäki (kaatui 16. huhtikuuta 1918 Muolaalla).

## Pataljoonassa palvelleet Saksan jääkärit
Jääkäriluutnantti Henrik Lindberg (siirrettiin 3. pataljoonaan).

## Lähteet

* Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
Karjalan 2. rykmentin 4. pataljoona

**Karjalan 2. rykmentin 4. pataljoona** oli valkoisten itäarmeijan Karjalan 2. rykmenttiin kuuluva joukko-osasto Suomen sisällissodassa. Pataljoonan komentaja oli jääkäriluutnantti Aarne Salminen (14. maaliskuuta alkaen).

## Joukko-osastot
* **1. komppania**
Päällikkö: V. Tosurinen.
:Joukkueenjohtajat: jääkärialiupseeri Georg Adolf Koskivaara
* **2. komppania**
Päällikkö: V. Kinnunen, jääkärialiupseeri Eino Siira (siirrettiin 7. pataljoonan 2. komppaniaan ja edelleen 10. maaliskuuta Karjalan 1. rykmentin 3. pataljoonaan komppanianpäälliköksi).
* **3. komppania**
Päällikkö: J. Uski.
* **konekiväärikomppania**
Päällikkö: M. Riipinen.

## Lähteet

* Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
William Lee

**Wiliam Lee** -nimisiä henkilöitä ovat:

* William Lee (1750–1810), George Washingtonin testamentillaan vapauttama orja
* William Henry Fitzhugh Lee (1837–1891), etelävaltioiden kenraali Yhdysvaltain sisällissodassa
* William Lee, oik. William S. Burroughs (1914–1997), yhdysvaltalainen kirjailija
George Paget

**George Charles Henry Victor Paget** (8. lokakuuta 1922 – 13. heinäkuuta 2013) oli brittiläinen pääri, Angleseyn seitsemäs markiisi vuodesta 1947. 

Paget oli edeltäjänsä markiisi Charles Pagetin ja tämän puolison Lady Victoria Mannersin poika. Hänen kummeinaan olivat Yrjö V ja Mary. 

Paget opiskeli Eton Collegessa. Hän nai 16. lokakuuta 1948 Shirley Morganin, jonka kanssa hän sai viisi lasta vuosina 1949–1963.

## Lähteet
Rosella Hightower

**Rosella Hightower** (10. tammikuuta 1920 Oklahoma, Yhdysvallat – 4. marraskuuta 2008 Cannes, Ranska) oli yhdysvaltalainen balettitanssija, joka tanssi sekä Yhdysvalloissa että Euroopassa.

Hightower syntyi Oklahoman Ardamoressa vanhempiensa Charles Edgar ja Eula May Flanning Hightowerin ainoana lapsena. Hänen juurensa juontuvat alkuperäiskansa choctaweihin. Perhe muutti Missourin Kansas Cityyn Rosella Hightowerin ollessa lapsi, ja hän sai siellä varhaisen tanssikoulutuksensa.

Vuonna 1937 Léonide Massine vieraili Kansas Cityssä ja pyysi Hightoweria Monte Carloon perustamaansa tanssiryhmään. Hightower pääsi tanssijaksi Ballet Russe de Monte Carloon, joka siirtyi toisen maailmansodan alettua New Yorkiin. Siellä Hightower liittyi vuonna 1941 Ballet Theatreen (American Ballet Theatren edeltäjä), mistä hän jatkoi vuonna 1946 de Basil Balletiin. Vuonna 1947 Hightower siirtyi chileläissyntyisen markiisi George de Cuevasin perustamaan Grand Ballet de Monte Carloon.

De Cuevasin kuoltua vuonna 1961 tanssiryhmä hajaantui ja Hightower päätti vähitellen uransa tanssijana ja asettui Cannesiin. Siellä hän perusti vuonna 1962 oman balettikoulunsa (*Centre de Danse Classique*), josta tuli Euroopan johtavia alallaan. Vuosina 1969–1972 Hightower johti Marseillen oopperan balettia, 1973–1974 Nancyn balettia, 1980–1983 Pariisin oopperabalettia ja 1985–1986 Milanon La Scala -balettia.

Hightower oli vuodesta 1958 naimisissa ranskalaisen taiteilijan Jean Robierin kanssa. Heidän ainoa lapsensa syntyi vuonna 1955 ja on myös toiminut tanssijana.

Vuonna 1975 Ranskan hallitus myönsi Hightowerille Kunnialegioonan ritarin arvonimen (*Chevalier de la Légion d’Honneur*).

## Lähteet
Alicia Markova

**Alicia Markova** (1. joulukuuta 1910 – 2. joulukuuta 2004) oli brittiläinen balettitanssija. 

Markova syntyi Lontoossa juutalaiseen sukuun nimellä Lilian Alice Marks. Hänen nimensä venäläisti Sergei Djagilev, jonka Ballets russesiin hän liittyi Monte Carlossa 14-vuotiaana. 

Djagilevin kuoltua vuonna 1929 Markova palasi Britanniaan jatkamaan uraansa. Hänet muistetaan muun muassa hänen *[[Giselle]]n* tulkinnastaan. Hän perusti vuonna 1950 nykyisen English National Balletin Anton Dolinin kanssa. 

Markova kuoli juuri 94-vuotispäivänsä jälkeen hoivakodissa, johon hän oli joutunut kärsittyään halvauskohtauksen.

## Lähteet

## Aiheesta muualla

* Alicia Markovan muistokirjoitus Helsingin Sanomissa
Paul Adelstein

**Paul Adelstein** (s. 29. huhtikuuta 1969 Chicago, Illinois) on yhdysvaltalainen näyttelijä. 

Adelstein syntyi Chicagossa. Hän on näytellyt muun muassa agentti Paul Kellermanin roolissa televisiosarjassa *[[Pako]]*. Hän näytelee myös lastenlääkäri Cooper Freedmania *[[Greyn anatomia]]n* spinoff-sarjassa *[[Rakkauden anatomia]]*. Vähemmälle huomiolle ovat jääneet elokuvaroolit, joita Adelsteinilla myös on ollut.

Adelstein meni marraskuussa 2006 naimisiin näyttelijäkollegansa Liza Weilin kanssa.

## Aiheesta muualla

*
Jukka-Pekka Pajunen

**Jukka-Pekka Pajunen** (s. 1961) on suomalainen kääntäjä. Hän on tullut tunnetuksi saksalaisen kulttuurin ja teatterin asiantuntijana. Hänet palkittiin vuonna 2006 kääntäjien valtionpalkinnolla itävaltalaisen Elfriede Jelinekin teoksen *Pianonsoittaja* (*Die Klavierspielerin*) suomentamisesta. Vuonna 2011 hänelle myönnettiin Mikael Agricola -palkinto Herta Müllerin *Hengityskeinun* suomentamisesta. Vuonna 2019 hän sai Pro Finlandia -mitalin.

## Lähteet
Alexander Kluge

**Alexander Kluge** (1932 Halberstadt – 25. maaliskuuta 2026 München) oli saksalainen elokuvaohjaaja ja kirjailija. Hän valmistui lakimieheksi ja tutustui vuonna 1958 ystävänsä Theodor Adornon välityksellä elokuvaohjaaja Fritz Langiin.

Klugen ensimmäinen ohjaus *Brutalität im Stein* on vuodelta 1960. Hän kuului uuden saksalaisen elokuvan liikkeen perustajiin. Klugelle myönnettiin vuonna 1968 Venetsian elokuvajuhlien Kultainen leijona, ja vuonna 2007 hän sai Bundesverdienstkreuzin. Hän saavutti menestystä myös kirjallisella urallaan ja sai muun muassa Bremenin kaupungin kirjallisuuspalkinnon vuonna 2001. Stalingradin taistelua kuvaavassa teoksessa *Taistelukuvaus* hän yhdisti dokumentaarista ja fiktiivistä ainesta.

Kluge oli vuodesta 1982 naimisissa Dagmar Steurerin kanssa. Hänellä oli tytär ja poika.

## Suomennetut teokset
* *Taistelukuvaus* (*Schlachtbeschreibung*), suom. Aaro Lassi, Helsinki: Tammi 1966 Sarja: Horisontti 8
;Novellit
* Yliluutnantti Boulanger, suom. Eila Kirstinä, teoksessa *Matka jonnekin*, toim. Hans Magnus Enzensberger, Tammi 1965, Sarja: Horisontti 5
* Luettelo hautajaisväestä, suom. Aarno Peromies, teoksessa *Vuoden novellit*, Helsinki: Tammi 1967 Sarja: Horisontti 12

## Lähteet

## Aiheesta muualla
*
Liza Weil

**Liza Rebecca Weil** (s. 5. kesäkuuta 1977 Passaic, New Jersey, Yhdysvallat) yhdysvaltalainen näyttelijä. 

Weilin perhe muutti vuonna 1984 Pennsylvaniaan, jossa Weil valmistui North Penn High Schoolista vuonna 1995. Weil kuuluu tunnettuun näyttelijäsukuun ja on esiintynyt televisiossa, elokuvissa ja teatterissa.

Weil esiintyi televisiossa ensimmäistä kertaa vuonna 1994, jolloin hän vieraili sarjassa *[[The Adventures of Pete & Pete]]*. Hän sai myöhemmin tunnetuimman televisioroolinsa sarjasta *[[Gilmoren tytöt]]*, jossa hän esitti Paris Gelleriä. Weil tunnetaan myös Bonnie Winterbottomin roolistaan sarjassa *[[How to Get Away with Murder]]*. Hän on lisäksi vieraillut televisiosarjoissa *[[Teho-osasto (televisiosarja)|Teho-osasto]]*, *[[Kova laki: Erikoisyksikkö]]* ja *[[West Wing]]*.

Weil oli naimisissa vuosina 2006-2017 näyttelijäkollegansa Paul Adelsteinin kanssa.

## Lähteet

## Aiheesta muualla
*
Karel Brückner

**Karel Brückner** (s. 13. marraskuuta 1939) on tšekkiläinen jalkapallovalmentaja ja entinen pelaaja.

## Ura valmentajana

Brückner johdatti Tšekin alle 21-vuotiaiden maajoukkueen hopealle ikäluokan vuoden 2000 EM-kisoissa. Seuratasolta hänet muistetaan parhaiten SK Sigma Olomoucista, jota hän on valmentanut useaan otteeseen.

Brückner on toiminut Tšekin päävalmentajana vuodesta 2002 lähtien. Hänen johdollaan Tšekki on selvinnyt kaikkiin arvokisoihin viimeisten vuosien aikana. vuoden 2004 EM-kisoissa Tšekki voitti alkulohkonsa jättäen taakseen Alankomaat ja Saksan. Pelit päättyivät välieriin, joissa sittemmin Euroopan mestaruuden voittanut Kreikka voitti Traianos Dellasin jatkoaikaosumalla 1–0.

Vuoden 2006 MM-kisoihin Tšekki lähti kovin odotuksin. Kisat alkoivatkin komealla 3–0 voitolla Yhdysvalloista, mutta yllätystappio Ghanalle sotki tšekkien suunnitelmat. Brücknerin miehistö ei onnistunut voittamaan lohkon viimeisessä ottelussa Italiaa ja kisat päättyivät pettymykseen. 

Veteraanivalmentaja sai kuitenkin jatkaa tehtävissään ja luotsasi Tšekin komeasti vuoden 2008 EM-kisoihin. Tšekki oli karsintalohkonsa ykkönen ja jätti taakseen mm. Saksan.

Maaliskuussa 2008 Brückneriltä poistettiin yläselästä luuepämuodostuma ja hän oli sairauslomalla ennen kesän EM-kisoja. Brückner ilmoitti aiemmin keväällä lopettavansa 35-vuotisen valmennusuransa kisojen jälkeen.  Brücknerin pitkän uran viimeiseksi otteluksi näytti jäävän alkulohkon ratkaisukamppailu Turkkia vastaan. Brücknerin suojatit johtivat ottelua pitkään 2–0, mutta Turkin uskomaton nousu viimeisen vartin aikana 2–3 voittoon pudotti Tšekin puolivälieristä.

Heinäkuussa 2008 Brückner yllätti monet pyörtämällä lopettamispäätöksensä ja jatkamalla uraansa Itävallan maajoukkuevalmentajana.  Brücknerin paluu oli loistelias, sillä hänen alaisuudessaan Itävalta kaatoi Ranskan 3–1 MM2010-karsintojen avausottelussa Wienissä. Tämän jälkeen otteet eivät jatkuneet yhtä hyvinä ja Itävalta on saanut Ranska-voiton jälkeen tililleen vain yhden pisteen. Brückner jätti tehtävänsä Itävallan valmentajana maaliskuussa 2009 yhteisymmärryksessä maajoukkueen johdon kanssa.

### Meriitit valmentajana

* U-21 Euroopan-mestaruuskilpailut
**Hopeaa 2000

* Maailmanmestaruuskilpailut
**1.kierros: 2006
* Euroopan-mestaruuskilpailut
**Välierät 2004

* Tšekin vuoden valmentaja (6): 2001, 2002, 2003, 2004, 2005, 2007
* Rudolf Vytlačil -palkinto (2): 2003, 2005

## Lähteet

## Aiheesta muualla
*Esittely Tšekin jalkapalloliiton sivuilla  
*Esittely Uefan sivuilla
Radoslav Kováč

**Radoslav Kováč** (s. 27. marraskuuta 1979 Praha) on tšekkiläinen jalkapalloilija, joka edustaa Venäläistä Spartak Moskovaa. Hän pelaa pääasiassa puolustajan paikalla.

Kovac aloitti uransa Sigma Olomoucin joukkueessa, jossa hän pelasi kuuden kauden aikana kausina 1997/2003 127 ottelua ja teki kolme maalia. Nykyään hän on edustanut vuodesta 2005 lähtien Spartak Moskovaa. Hän debytoi maajoukkueessa vuonna 2004 ja oli mukana muun muassa MM-kilpailuissa 2006. Hän on pelaamissaan 19 maaottelussa tehnyt kolme maalia.

## Lähteet
* Tilastoja
Éric Caritoux

**Éric Caritoux** (s. 16. elokuuta 1960) on ranskalainen entinen maantiepyöräilijä.

Caritoux’n ammattiuran huipentuma oli Espanjan ympäriajon voitto vuonna 1984. Hän kilpaili Ranskan ympäriajossa yksitoista kertaa, ja hänen paras sijoituksensa oli 12. paikka 1989. Caritoux’n voitto Espanjan ympäriajossa oli sikäli yllättävä, että kyseessä oli vasta miehen toinen vuosi ammattilaisena. Caritoux lopetti ammattilaisuransa vuonna 1994 ollessaan 34-vuotias.

## Lähteet
David Cañada

**David Cañada García** (11. maaliskuuta 1975 Zaragoza – 28. toukokuuta 2016 Castejón de Sos) oli espanjalainen maantiepyöräilijä, joka kilpaili ammattilaisena 1996–2009.

Cañadan uran suurin menestys oli vuonna 2006 saavutettu Katalonian ympäriajon voitto.

Cañada kuoli 41-vuotiaana kaaduttuaan pyöräilytapahtumassa 28. toukokuuta 2016.

## Saavutuksia
*Katalonian ympäriajo: 2006 kokonaiskilpailun voitto
*Murcian ympäriajo: 2000 kokonaiskilpailun sekä etappien 4 ja 5 (aika-ajo) voitto
*Circuit de la Sarthe: 2000 kokonaiskilpailun ja etapin 4 (aika-ajo) voitto
*Luxemburgin ympäriajo: 2003 kokonaiskilpailussa kolmas
*Georgian ympäriajo: 2007 kokonaiskilpailussa kolmas
*Clásica de San Sebastián: 2000 kuudes
*Italian ympäriajo: 2004 kokonaiskilpailussa 18.

## Lähteet
*David Cañada Trap–Friis-tietokannassa 

### Viitteet

## Aiheesta muualla
*Profiili Saunier Duval - Prodir -tallin sivustolla
Peter Armbruster

**Peter Armbruster** (25. heinäkuuta 1931 Dachau – 26. kesäkuuta 2024 Darmstadt) oli saksalainen fyysikko, joka työskenteli professorina Kölnissä ja Darmstadtissa. Hän oli vuosina 1989–1992 Euroopan Laue-Langevinin instituutin tutkimusjohtajana.

Armbruster tunnetaan alkuaineista 108–112, jotka hän löysi. Kyseessä ovat hassium, meitnerium, darmstadtium, röntgenium ja kopernikium, viisi radioaktiivista metallia, joilla ei ole tunnettua hyötykäyttöä.

Armbrusterille myönnettiin Max Bornin palkinto (1988) ja Sternin–Gerlachin-mitali (1997). Hänet palkitsi myös American Chemical Society. 

## Lähteet
Lisa Jakub

**Lisa Jakub** (s. 27. joulukuuta 1978 Toronto) on kanadalainen näyttelijä. Hän aloitti uransa jo lapsena ja on myöhemmin esiintynyt muiden muassa elokuvissa *Langenneet enkelit* (1998), *[[Mrs. Doubtfire – Isä sisäkkönä]]* (1993) ja *[[Independence Day – Maailmojen sota]]* (1996).

## Lähteet

## Aiheesta muualla
*
Aito Iskelmä Oikea Asema

**Aito Iskelmä Oikea Asema** oli Pohjois-Savossa toiminut kaupallinen paikallisradio. Kanava oli yksi kolmesta Oikean Aseman radiokanavasta. Toimiluvanhaltija oli Sanoma Media Finland Oy. Asemalla oli toimistot ja toimitukset Kuopiossa, Iisalmessa ja Varkaudessa. Nykyinen Aito Iskelmä Oikea Asema syntyi iisalmelaisen Radio Salmisen, varkautelaisen Radiovarkauden ja kuopiolaisen Oikean Aseman yhdistyttyä. 1. heinäkuuta 2008 radioaseman osakekanta myytiin Kevyt Kanava Oy:lle ja se osaksi Iskelmä-ketjua. 1. syyskuuta 2016 kanava siirtyi osaksi Aito Iskelmä -ketjua. 2. syyskuuta 2019 kanavan hallinta siirtyi Sanoma Media Finland Oy:lle. Vuoden 2019 lopussa Aito Iskelmä yhdistettiin toisen Nelonen Median iskelmäradiokanavan Aito Kajauksen kanssa, minkä seurauksena paikallislähetykset päättyivät aluemainonnan säilyessä. Aito Iskelmä Oikea Aseman nykyisillä taajuuksilla aloitti 30. joulukuuta 2019 Helmiradio. 

## Historia
Asema aloitti toimintansa nimellä Oikea Asema 18. syyskuuta 1985 Kuopiossa taajuudella 96,7 MHz. Oikea Asema oli yksi Suomen ensimmäisistä paikallisradioista. Radioaseman ensimmäinen toimitusjohtaja oli Nils "Nisse" Tuominen (myöhemmin Suomen Paikallisradioliiton puheenjohtaja) ja ensimmäinen päätoimittaja Antti O. Arponen. Nykyisin Varkaudessa taajuus on 92,7 MHz ja Iisalmessa 89,5 MHz. 

24. syyskuuta 2007 lähtien kaikilla kolmella paikkakunnalla on lähetetty pääosin yhteneväistä ohjelmavirtaa. Kesästä 2008 lähtien ohjelmavirtaa tuotettiin Iskelmä-ketjun kautta Iskelmä Oikea Asema -brändin alla. Kullakin paikkakunnalla lähetetään myös jonkin verran myös paikallista sisältöä, pääasiassa paikallisia uutisia. Yhteistyön Bauer Median Iskelmä-kanavan kanssa loputtua syyskuun alussa 2016 kanava on toiminut Aito Iskelmä -brändin alla. Elokuussa 2019 Sanoma Media Finland ilmoitti ostavansa Kevyt Kanavan, johon myös Oikea Asema kuuluu.

## Lähteet

## Aiheesta muualla
*Oikean Aseman Internet-sivusto
Myyrmäen kirjasto

**Myyrmäen kirjasto** on lainausmäärältään Vantaan kaupunginkirjaston toiseksi suurin toimipiste ja Länsi-Vantaan aluekirjasto. Se sijaitsee Myyrmäkitalossa Vantaan Myyrmäen kaupunginosassa, Myyrmäen rautatieaseman ja kauppakeskus Myyrmannin vieressä. Vuonna 2017 Myyrmäen kirjastossa kävi noin 294&nbsp;000 kävijää, mikä tekee siitä kävijämäärällä mitattuna Vantaan toiseksi suurimman kaupunginkirjaston.

Kirjaston palvelut ovat maksuttomia ja vapaasti kaikkien käytettävissä. Joihinkin palveluihin tarvitaan oma kirjastokortti.

## Historia
Myyrmäen kirjasto perustettiin vuonna 1984, jolloin se sijaitsi nykyisissä Lasten taidetalo Toteemin tiloissa. Vuonna 1987 kirjasto siirtyi Kauppakeskus Isomyyrin yhteyteen. Nykyisissä tiloissaan Myyrmäkitalossa kirjasto on toiminut vuodesta 1993. Samassa talossa toimii myös Vantaan taidemuseo Artsi. Rakennuksessa toimii elokuvateatteri Kino Myyri, joka lakkautettiin joulukuussa 2020, mutta jatkaa toimintaansa uuden yrittäjän voimin.

## Kokoelmat
Kirjaston kokoelmat sisältävät suomenkielistä kauno- ja tietokirjallisuutta, musiikkiäänitteitä (CD, DVD), elokuvia (DVD, Blu-Ray), konsolipelejä, sekä sanoma- ja aikakauslehtiä. Saatavana on myös ruotsin-, englannin-, venäjän- ja muun kielistä kirjallisuutta. Kirjaston kokoelmat ovat löydettävissä pääkaupunkiseudun yleisten kirjastojen HelMet-aineistohausta.

## Tilat, laitteet ja tapahtumat
**Tilat**
Myyrmäen kirjastolla on tiloja kahdessa kerroksessa. Ensimmäisessä kerroksessa (Myyrmäkitalon 2. kerroksessa) sijaitsee kirjastosali: aikuistenosasto, lasten- ja nuortenosasto, musiikkiosasto sekä tapahtumatila. Toisesta kerroksesta löytyvät lehtisali ja hiljaista työskentelytilaa. 

**Laitteet**
Kirjastosalissa käytettävissä on sekä internetin käyttöön että aineistohakuun tarkoitettuja tietokoneita. Kirjastossa on maksuton langaton verkko (Wi-Fi).

**Tapahtumat**
Kirjastossa järjestetään erilaisia tapahtumia vaihtuvin teemoin. Ajankohtaiset tapahtumatiedot löytyvät kirjaston Helmet-sivuilta.

## Lähteet

## Aiheesta muualla
*Myyrmäen kirjaston kotisivut
*HelMet-aineistohaku
Radio Manta

**Radio Manta** oli Pirkanmaalla ja Satakunnassa vuoteen 2011 toiminut kaupallinen paikallisradio. Toimiluvanhaltija oli Kustannusliike Aluelehdet Oy. Radio Manta liittyi vuonna 2011 Iskelmä-ketjuun, jonka seurauksena aseman nimi on nyt Iskelmä Sastamala.

Radio Manta aloitti toimintansa 9. lokakuuta 1989 Vammalassa (nykyisessä Sastamalassa) taajuudella 101,2 MHz. Myöhemmin asema avasi lähettimet Ylöjärvelle (107,4 MHz) ja Kokemäelle (98,0 MHz).

## Lähteet
Erik Dekker

**Hendrik "Erik" Dekker** (s. 21. elokuuta 1970) on entinen alankomaalainen maantiepyöräilijä, joka aloitti ammattilaisuransa vuonna 1992. Hän kuului Rabobankiin vuodesta 1996, kunnes vetäytyi vuonna 2006; hän on sittemmin jatkanut uraansa valmentajana.

Dekker voitti hopeaa Barcelonan kesäolympialaisissa vuonna 1992. Hän voitti Ruotsin ympäriajon kahdesti (1994, 1995) ja Alankomaiden ympäriajon kolmesti (1997, 2000, 2004). Hän voitti vuosina 2000–2001 neljä etappia Ranskan ympäriajossa.

Vuonna 2001 Dekker voitti Amstel Gold Racen Limburgissa. Vuonna 2004 hän sijoittui samassa kilpailussa seitsemänneksi. Muita merkittäviä saavutuksia ovat olleet voitot Clásica de San Sebastiánissa (2000) ja Paris-Toursilla (2004). Maantiepyöräilyn maailmancupin hän voitti vuonna 2001.

## Saavutuksia
### Yhden päivän kilpailut
*Olympialaiset:
**maantieajo: 1992 hopeaa 
**aika-ajo: 1996 11.
*Maantiepyöräilyn maailmanmestaruuskilpailut:
**maantieajo: 2001 neljäs
**aika-ajo: 1998 kymmenes, 1999 kahdeksas
*Maantiepyöräilyn maailmancup: 2001 voitto, 2004 neljäs
*Clásica de San Sebastián: 2000 voitto
*Amstel Gold Race: 2001 voitto
*Paris-Tours: 2004 voitto
*Flanderin ympäriajo: 2001 toinen, 2004 neljäs
*Liège-Bastogne-Liège: 2001 kahdeksas, 2004 neljäs
*HEW Cyclassics: 2001 kolmas
*Züri-Metzgete: 2001 viides
*GP Eddy Merckx (parina Marc Wauters): 1999 voitto, 2000 kolmas, 2001 voitto, 2002 kolmas
*Rund um Köln: 1995 voitto
*GP Scherens: 1995 voitto
*Ronde van Drenthe: 2004 voitto
*Alankomaiden maantieajomestari: 2004
*Alankomaiden aika-ajomestari: 1996, 2000, 2002

### Etappikilpailut
*Ranskan ympäriajo:
**2000 voitto etapeilla  8, 11 ja 17, yritteliäimmän ajajan palkinto
**2001 voitto etapilla 8
**2002 kolmas etapilla 8
*Alankomaiden ympäriajo:
**1997 kokonaiskilpailun ja etapin 4 (aika-ajo) voitto
**1999 kokonaiskilpailussa toinen
**2000 kokonaiskilpailun, prologin ja etapin 3 voitto
**2001 kokonaiskilpailussa toinen, etapin 6 voitto
**2002 kokonaiskilpailussa toinen 
**2004 kokonais- ja sprinttikilpailun sekä etapin 6 voitto
*Ruta del Sol:
**2001 kokonais- ja pistekilpailun voitto
**2002 etapin 5 voitto
*Tirreno-Adriatico: 2002 kokonaiskilpailun ja etapin 4 (aika-ajo) voitto
*Baskimaan ympäriajo: 1994 etapin 1 voitto
*Sveitsin ympäriajo: 1998 sprinttikilpailun voitto
*Tour de Romandie: 2005 sprinttikilpailun voitto
*Eneco Tour: 2005 kokonaiskilpailussa toinen
*De Pannen kolmen päivän ajo: 2001 kokonaiskilpailussa toinen 
*Critérium International: 2006 kokonaiskilpailussa toinen, etapin 1 voitto
*Luxemburgin ympäriajo: 1998 kokonaiskilpailussa toinen 
*Ster Elektrotoer: 2006 etapin 2 (aika-ajo) voitto
*Ruotsin ympäriajo: 1994 kokonaiskilpailun voitto, 1995 kokonaiskilpailun voitto
*Rheinland-Pfalzin ympäriajo: 2001 kokonaiskilpailun voitto
*Guldensporentweedaagse: 2001 kokonaiskilpailun voitto, 2002 kokonaiskilpailun voitto 
*GP Erik Breukink: 2003 kokonaiskilpailun voitto

## Lähteet
*Erik Dekker Trap–Friis-tietokannassa 

## Aiheesta muualla
*Virallinen sivusto
Jaroslav Plašil

**Jaroslav Plašil** (s. 5. tammikuuta 1982 Opočno, Tšekkoslovakia) on tšekkiläinen jalkapalloilija. Hän pelasi pitkään Ranskan pääsarjassa Monacon ja Bordeaux'n joukkueissa. Tšekin maajoukkueessa hän pelasi yli sata ottelua. Hän oli pelipaikaltaan keskikenttäpelaaja. Yksi Plašilin vahvuuksista oli, että hän pystyi pelaamaan kummallakin jalalla yhtä hyvin.

## Ura
Ennen siirtymistään Girondins de Bordeaux'hon Plašil pelasi vuosina 1998–2000 FC Hradec Královéssa, vuosina 2000–2002 ja 2003–2007 AS Monacossa, 2007–2009 CA Osasunassa sekä välillä kevätkauden 2003 lainasopimuksella US Créteil-Lusitanosissa. Kauden 2013–2014 hän pelasi lainalla italialaisseura Cataniassa.

Plašil lukeutui pitkään Tšekin maajoukkueen vakiopelaajiin. Hän oli mukana Tšekin joukkueessa sekä EM-kilpailuissa 2004, 2008, 2012 ja 2016 että MM-kilpailuissa 2006. Hän on pelannut 103 maaottelua ja tehnyt niissä seitsemän maalia, ja hän ylitti sadan maaottelun rajan kaikkien aikojen neljäntenä tšekkipelaajana.

## Lähteet
*Jaroslav Plašil tilastot  

### Viitteet
Retief Goosen

**Retief Goosen** (s. 3. helmikuuta 1969 Polokwane) on eteläafrikkalainen golfaaja, joka on voittanut Yhdysvaltain avoimen golfturnauksen vuosina 2001 ja 2004. Lisäksi Goosen voitti PGA European Tourin rahalistan vuosina 2001 ja 2002. Hän siirtyi ammattilaiseksi vuonna 1990.

Goosen on saavuttanut ammattilaisurallaan 30 voittoa, joista 6 on tullut PGA Tourilla ja 14 PGA European Tourilla. Goosen on tienannut urallaan yhteensä noin 40 miljoonaa Yhdysvaltain dollaria, joista noin puolet on tullut PGA Tourilta ja toinen puolikas PGA European Tourilta.

Goosen on naimisissa ja hänellä on kaksi lasta, poika ja tyttö.

## Aiheesta muualla
* Virallinen kotisivu
Elä

__NOTOC__
**Elä** on Pelle Miljoonan DVD vuodelta 2005, jonka julkaisi Stupido Records. Se sisältää Pellen 50-vuotisjuhlakonsertin joka äänitettiin Helsingin Nosturissa 11. helmikuuta 2005, vanhoja livetaltointeja ja musiikkivideoita. DVD nousi Suomen virallisen listan ensimmäiselle sijalle neljäksi viikoksi, ja pysyi listalla yhteensä kuusi viikkoa.

Helsingin Nosturin konsertissa esiintyivät vuorollaan monet Pellen uran kokoonpanot: Rockers, Avoimet Ovet, N.U.S. ja 1980, sekä lopuksi kaikki yhdessä.

## Sisältö

### Pelle Miljoona 50 v. live (Nosturi, Helsinki, 11.2.2005)
**Rockers:**
# "Hullut unelmat"
# "Yli tuhat vuotta sitten"
# "Hän uskoi tuuleen"
# "Cecilia"
# "Pikkupoika ja pikitie"
# "Vaeltava mies"
# "Jumalan morsian"
# "Koti siellä missä rakkaus"
# "Isäntä vei tehtaan pois"
# "Setä Samulin sirkus"
**Avoimet Ovet:**
# "Euroopan valot"
# "Joskus tulee aika maksaa takaisin"
# "Avoimet ovet"
**N.U.S.:**
# "Mä vain pogoon"
# "Olen työtön"
# "Rocktähti"
# "Väkivalta ja päihdeongelma" (laulu: Ismo Alanko)
**1980:**
# "Tämä sukupolvi"
# "Nuoret sankarit"
# "Rakastava voima"
# "Mä haluun mennä"
# "Lanka palaa"
# "Mulla menee lujaa"
# "Pelko ja viha"
# "Gabriel"
# "Elä (kun olet nuori vielä)"
# "Stadi by night"
# "Tahdon rakastella sinua"
**Rockers All Stars:**
# "Vapaus on suuri vankila"
# "Juokse villi lapsi"
# "Moottoritie on kuuma"
**Encoret:**
# "Enää itkeä voit" (- Like A Rolling Stone -)
# "Hyvää yötä maailma"

### Vanhat livetaltioinnit
**Pelle Miljoona & N.U.S. (Lippapuisto, Savonlinna, 1978):**
# "Väkivalta ja päihdeongelma"
# "Olen työtön"
+ haastattelu
**Pelle Miljoona & 1980 (Tavastia, Hki, 12.12.1979):**
# "Rakastava voima"
# "Gabriel"
# "Tahdon rakastella sinua"
# "Lähdetään kiitämään" (- Do Anything You Wanna Do -)
# "Mulla menee lujaa"
**Pelle Miljoona Oy (Dipoli, Espoo, 1980):**
# "Lanka palaa"
# "Olen kaunis"
**Pelle Miljoona & Linnunlaulu & Villu Tamme (Dinosaurock, Mikkeli, 1989):**
# "Tere perestroika"
**Pelle Miljoona & Rockers (Rockperry, Vaasa, 2003):**
# "Mahdotonta rakkautta"

### Ekstrat
**Videot:**
# "Hullut unelmat"
# "Kun kevät taas saa"
# "Pandora"
# "Alla vanhan Euroopan taivaan"
# "Elokuun yöt"
# "Oo niinku oot"
# "Kukoista tyttö"
# "Shanti fiilis"
**Puhetta:**
* PUNK! -dokumentti (1978)
** Pelle puhuu, *Olen työtön* -video, Pelle Miljoona & 1978 studioplayback: "Väkivalta ja päihdeongelma"
* Haastattelut (2005)
** Pelle, Tumppi, Stefan, Taskinen, Bastard, Tero, Rubberduck
**Mukana myös**
* Kuvagalleria
* Discografia

## Arvostelut
* Soundi: 

## Lähteet
Pakojuna

**Pakojuna** (*Runaway Train*) on vuonna 1985 ensi-iltansa saanut toimintatrilleri, jonka ohjasi Andrei Kontšalovski ja pääosissa ovat Jon Voight ja Eric Roberts.

Akira Kurosawan aiheeseen perustuva elokuva kertoo karskista vangista, Oscar ”Manny” Manheimista, joka vapautuu oikeuden määräyksellä kolmen vuoden eristyssellivankeudesta. Hän onnistuu pakenemaan koko vankilasta nuoren Buckin avulla, ja pakomatkallaan kaksikko hyppää tavarajunaan. Veturinkuljettajan kuoltua äkilliseen sydänkohtaukseen juna kiitää hallitsemattomasti halki talvisen Alaskan kyydissään Manny, Buck ja apukuljettaja Sara. Julma vankilanjohtaja Ranken lähtee jahtiin helikopterilla samalla kun ratavalvomossa yritetään estää katastrofi.

## Näyttelijät

## Arvioita
*[[Video-opas|Video-oppaassa]]* vuodelta 1994 Asko Alanen antaa *Pakojunalle* neljä tähteä viidestä, mikä vastaa sanallista arviota ”erinomainen”.

## Lähteet
Ackermann-ehto

**Ackermann-ehto** tarkoittaa sellaista etupyöräohjauksen ohjausgeometriaa, joka toteuttaa ns. ihannesuoran mukaisen ohjauksen. Ackermann-ohjaus on kuitenkin teoreettinen ihanne, jonka toteuttaminen on käytännössä erittäin vaikeaa. Ackermannin ihanneohjauksen suoraan pyrittäessä auton kaarreajo-ominaisuudet saattaisivat heiketä.

## Ackermann-väittämä

”Ns. tarkalla ohjausgeometrialla ds:n peilikuvan ja ulomman pyörän akselin jatkeen leikkauspiste
on ainoa tarkan ohjauksen toteuttava piste, joka sijaitsee ohjauksen ihannesuoralla.”

Kuten oheisesta kuvasta huomataan, on tällaisen ohjauksen toteuttaminen vaikeaa muutoin kuin yhdellä kääntökulmalla. Normaalia ohjausvivustoa tarkastellessa tullaan ohjauksen virhekäyrään.

## Ohjauksen virhekäyrä

Kun mitataan todellisen auton kääntökulmat, havaitaan, että aluksi kulmat noudattavat ihannesuoraa, mutta alkavat varsin radikaalisti poiketa siitä ensin niin, että sisempi pyörä kääntyy ulompaa enemmän. Tällä pyritään kompensoimaan kaarreajossa tapahtuvan dynaamisen painonsiirron akseliston sivupitoa pienentävää vaikutusta (kaarteessa auton paino siirtyy ulommalle pyörälle), eli siis ulompi pyörä ohjaa tehokkaammin, jolloin ohjauspyörää ei tarvitse kääntää lisää. Tällä kompensoidaan siis myös aliohjautuvuuspyrkimystä: Koska auto pyrkii vastustamaan liikesuuntansa muutosta ja kun suuntaa yritetään muuttaa kääntämällä molempia pyöriä saman verran, alkaa auto aliohjata eli se pyrkii jatkamaan tangentin suuntaisesti matkaansa. Kääntämällä sisempää pyörää enemmän kuin ulompaa pakotetaan auto kääntymään haluttuun suuntaan pidon rajoissa. Tällaista geometriaa kutsutaan *kääntöharitukseksi*.

Tarkka ohjausgeometria pätee vain tilanteissa, joissa pyörät eivät sorra auton alle tai niitten sortokulmat ovat samanlaiset molemmilla puolilla. Koska kuitenkin tietyn sivupidon saavuttamiseksi täytyy renkaitten hieman sortaa ja koska auto ei saisi aliohjautua, on ulomman renkaan kuitenkin sorrettava hieman sisempää enemmän. Yleensä henkilöautoissa kääntöharitus on suunniteltua ja sillä pyritään parantamaan ohjautuvuutta loivissa, nopeissa mutkissa. Hitaissa, jyrkissä mutkissa tulisi harituksen olla pientä renkaiden kulumisen vähentämiseksi.

## Katso myös
* Ackermannin ohjausjärjestelmä
Euroopan molekyylibiologian laboratorio

**European Molecular Biology Laboratory** (**EMBL**) on vuonna 1974 perustettu kansainvälinen järjestö, jonka tehtävänä on edistää yhteistyötä molekyylibiologian ja siihen läheisesti liittyvien tieteenalojen perustutkimuksessa, ajanmukaisten laitteistojen kehittelyssä, sekä erikoiskoulutuksessa. Järjestöön kuuluu 25 jäsenmaata.

Organisaation päälaboratorio sijaitsee Saksan Heidelbergissä, ja sillä on viisi muuta sivutoimipistettä Britannian Hinxtonissa, Ranskan Grenoblessa, Saksan Hampurissa, Italian Monterotondossa sekä Espanjan Barcelonassa.

Euroopan molekyylibiologian laboratoriota hallinnoivat hallintoneuvosto sekä hallintoneuvoston valitsema pääjohtaja. Hallintoneuvostossa jokaista jäsenmaata edustaa enintään kaksi valtuutettua (yleissopimuksen 4. artiklan 2. momentti).


EMBL campus Heidelberg.jpg|Heidelbergin päätoimipaikan kampusta.
HeidelbergEMBL-MPIkernphysikBierhelderHof2020-09-12-13-31-37.jpg|Laajempi ilmakuva Saksan Heidelberin kampusaluesta (2020).
EMBL Grenoble.JPG|Ranskan Grenoblessa sijaitsevaa laboratoriota.

## Lähteet

## Aiheesta muualla

* EMBL:n kotisivut
Sony Ericsson J210i

**Sony Ericsson J210i** on Sony Ericssonin vuonna 2005 julkaisema matkapuhelin.

## Versiot

* **J210i** (*i* niin kuin *international*) kaikille markkina-alueille lukuun ottamatta Kiinaa.
* **J210c** (*c* niin kuin *China*) Kiinan markkinoille

## Lähteet
* Sony Ericsson J210i - Puhelinvertailu.com
* Sony Ericsson J210i - GSMArena.com (englanniksi)
Björn Skifs

**Björn Skifs** (s. 20. huhtikuuta 1947 Vansbro, Ruotsi) on ruotsalainen laulaja, lauluntekijä, näyttelijä ja elokuvakäsikirjoittaja. 
Hänen suurin menestyksensä oli kappale ”Hooked on a Feeling”, joka nousi Yhdysvalloissa Billboard Hot 100&nbsp;-listan ykköseksi vuonna 1974.

Skifs edusti Ruotsia Pariisissa järjestetyssä Eurovision laulukilpailussa 1978 kappaleella ”Det blir alltid värre framåt natten”, ja sijoittui 14. sijalle sekä vuonna 1981 Dublinissa kappaleella ”Fångad i en dröm” ja sijoittui sijalle 10. Skifs on osallistunut Ruotsin euroviisukarsintana toimivaan ''Melodifestivaleniin'' myös vuonna 1972 kappaleella ”Andra kan väl också se”, joka sijoittui kilpailussa yhdeksänneksi sekä vuonna 1975 kappaleella ”Michelangelo”, joka sijoittui kilpailussa viidenneksi.

Björn Skifs on myös näytellyt pääosaa muutamissa ruotsalaiselokuvissa. Niistä Suomessa on esitetty ainakin *Tyttö riesana* (*En flicka i halsen*, 1982) ja *Syyttömänä vankilassa* (*Strul*, 1988), johon hän laati myös käsikirjoituksen.

Skifs palkittiin vuonna 1984 Karamelodiktstipendiet-palkinnolla. Hän on Ruotsin metsäsuomalaisten jälkeläisiä.

Skifs ilmoitti heinäkuussa 2025 lopettavansa uransa, koska hänellä on todettu dementia.

## Diskografia
*1969 – *From Both Sides Now*
*1970 – *Everey Bit of My Life*
*1971 – *Opopoppa*
*1972 – *Blåblus*
*1973 – *Pinewood Rally*
*1974 – *Out of the Blue*
*1975 – *Schiffz*
*1977 – *Watch Out!*
*1978 – *Björns bästa*
*1979 – *Split Vision*
*1980 – *Zkiffz*
*1981 – *SPÖK!*
*1981 – *Björns ballader*
*1983 – *If...Then...*
*1984 – *Paris - Dakar - Köpenhamn*
*1984 – *Chess*
*1985 – *Vild honung*
*1987 – *Zick Zack*
*1997 – *50/50*
*2001 – *Back on Track*
*2002 – *Ingen annan*
*2004 – *Skifs Hits!*
*2005 – *Decennier... Sånger från en annan tid*
*2007 – *Eye to Eye*
*2010 – *Da Capo*
*2011 – *Break the Spell*

## Lähteet

## Aiheesta muualla

*Björn Skifsin viralliset kotisivut  
*
Lucien Aimar

**Lucien Aimar** (s. 28. huhtikuuta 1941 Hyeres) on ranskalainen maantiepyöräilijä, joka tuli tunnetuksi voittamalla vuoden 1966 Ranskan ympäriajon. Hän sijoittui myös tulevissa Ranskan ympäriajoissa hyvin (kolmesti kymmenen parhaan joukossa, vuosina 1967, 1968 ja 1971), mutta ykkössija jäi ainoaksi laatuaan. Häntä edelsi voittajana Felice Gimondi ja seurasi Roger Pingeon.

## Lähteet

## Aiheesta muualla
* Lucien Aimar – 1966 Tour de Francen yllätysvoittaja sivustolla velofilo.fr – Tour de Francen tiimoilta
Elina Sorainen

**Elina Sorainen** (16. elokuuta 1943 Hauho – 27. syyskuuta 2017 Pernaja, Loviisa) oli suomalainen keraamikko. Hän suoritti Bachelor of Arts -tutkinnon Denverin yliopistossa Coloradossa Yhdysvalloissa ja Master of Arts -tutkinnon Tokion Tama-taideyliopistossa erikoisalanaan Japanin keramiikkaperinne. 

Sorainen väitteli 2006 Taideteollisessa korkeakoulussa. Väitöskirjan otsikko on *Aalto, ketju ja taatelitarha. Elävä museo iranilaiskylän naiskeraamikkojen perinteen turvaajana*, ja siinä hän tutkii kaakkoisiranilaisen Kalpourkanin kylän naisten keramiikkaperinteen säilyttämistä.

## Lähteet
*Väitöstiedote

### Viitteet

## Aiheesta muualla
*Elina Soraisen muistokirjoitus Helsingin Sanomissa
Roger Pingeon

**Roger Pingeon** (28. elokuuta 1940 Hauteville-Lompnes – 19. maaliskuuta 2017) oli ranskalainen maantiepyöräilijä, jonka aktiivista kilpailu-uraa jatkui 1960-luvulta 1970-luvulle.

Pingeon voitti Ranskan ympäriajon vuonna 1967 ja Espanjan ympäriajon vuonna 1969. Ranskan ympäriajon voittajana hänen edeltäjänään oli Lucien Aimar ja seuraajanaan Jan Janssen sekä Espanjan ympäriajossa edeltäjänä Felice Gimondi ja seuraajana Luis Ocaña.

Pingeon kilpaili useissa Ranskan ympäriajoissa ja sijoittui vielä vuoden 1969 kokonaiskilpailussa toiseksi Eddy Merckxin jälkeen.

## Saavutuksia
*Ranskan ympäriajo:
**1965 kokonaiskilpailussa 12., toinen etapilla 8, kolmas etapeilla 12 ja 18
**1966 kokonaiskilpailussa kahdeksas
**1967 kokonaiskilpailun ja etapin 5 a voitto, kolmas etapeilla 13 ja 22 b
**1968 kokonaiskilpailussa viides, voitto etapeilla 15 ja 18, kolmas etapilla 22 b
**1969 kokonaiskilpailussa toinen, voitto etapilla 9, toinen etapilla 15, kolmas etapilla 22 b
**1974 kokonaiskilpailussa 11.
*Espanjan ympäriajo: 
**1969 kokonaiskilpailun sekä etappien 12 ja 14 b voitto, toinen etapilla 16, kolmas etapilla 1 a
*Dauphiné Libéré:
**1965 kokonaiskilpailussa viides
**1969 kokonaiskilpailussa kolmas, mäkikilpailun voitto
**1970 kokonaiskilpailussa toinen
**1972 etapin 1 voitto
**1974 kokonaiskilpailussa viides
*Sveitsin ympäriajo: 1972 kokonaiskilpailussa toinen
*Tour de Romandie: 1972 kokonaiskilpailussa viides
*Grand Prix du Midi Libre: 1967 kokonaiskilpailussa toinen
*Pariisi-Luxemburg: 1967 etapin 2 voitto
*Liège-Bastogne-Liège: 1968 seitsemäs
*Coppa Agostoni: 1965 toinen, 1971 kolmas

## Lähteet
*Roger Pingeon Memoire du cyclisme -tietokannassa  

### Viitteet

### Aiheesta muualla
Roger Pingeon on poissa. Velofilo.fr.19.03.2017.
Aleijadinho

**Antônio Francisco Lisboa** eli **Aleijadinho** (1730/1738 – 18. marraskuuta 1814) oli brasilialainen kuvanveistäjä ja arkkitehti, jonka töiden joukosta erityisen tunnetuiksi ovat kohonneet Santuário de Bom Jesus de Matosinhos -basilikan "kaksitoista profeettaa" Congonhasissa. Hän sairasti lepraa.
666 (luku)

**666** on luonnollinen luku, jota edeltää luku 665 ja seuraa luku 667.

## Matematiikassa
* 666 on yhdistetty, runsas ja puolitäydellinen luku.
* 666 on kolmioluku, koska se on luonnollisten lukujen 1–36 summa.
* 666 on kymmenjärjestelmässä suurin kolmioluku, jossa ei ole useampaa kuin yhtä eri numeroa.
* 666 on ”kaksinkertaisesti kolmioluku” (), koska se on 36. kolmioluku ja 36 on myös kolmioluku.
* 666 on kahden peräkkäisen kolmioluvun neliöiden summa: 15^2+21^2. Toisin sanoen 666 = 2(1^3+\ldots+5^3)+6^3.
* 666 on palindromiluku kymmenjärjestelmässä.
* 666 on Smithin luku kymmenjärjestelmässä: 6+6+6 = 2 + 2 \cdot 3 + 3 + 7.
* 666 on seitsemän ensimmäisen alkuluvun neliöiden summa: 2^2 + 3^2 + 5^2 + 7^2 + 11^2 + 13^2 + 17^2.
* Roomalaisin numeroin ilmaistuna luku 666 muodostuu kuudesta ensimmäisestä roomalaisesta numerosta järjestyksessä: DCLXVI.
* 666:n Eulerin φ-funktio on \varphi(666) = 216 = 6 \cdot 6 \cdot 6.
* 666 on kahden peräkkäisen palindromialkuluvun summa: 313+353.
* 666 on kymmenjärjestelmässä numeroidensa ja numeroidensa kuutioiden summa: 6+6+6+6^3+6^3+6^3.
* 666 on kymmenjärjestelmässä luvun 2&nbsp;583 lisäksi ainoa positiivinen kokonaisluku, josta saadaan se itse, kun lasketaan yhteen sen neliön numeroiden kuutiot ja kuution numerot.
* 666 = 1+2+3+4+567+89 = 123+456+78+9
* 666 = 9+87+6+543+21
* 666 = 1^6 - 2^6 + 3^6
* \sin(666^{\circ}) = \cos(6 \cdot 6 \cdot 6^{\circ})

## Luonnontieteissä
* 666 Desdemona on pikkuplaneetta.

## Muissa yhteyksissä
* 666 on rulettipyörän lukujen summa.
* Lukua 666 käytetään usein symbolina Aryan Brotherhood -tatuoinneissa.
* Kristinuskossa 666 tunnetaan ns. pedon lukuna.
* Alkuperäinen seututie 666 kulki Isojoen ja Päntäneen välillä.

## Lähteet
Rahkapatukka

**Rahkapatukka** (, , , ) on makea välipala, joka on tehty maitorahkasta. Se on suosittu välipala Baltiassa, Venäjällä, Valko-Venäjällä sekä Ukrainassa. Kohuke nimenä on deminutiivi maitorahkasta () eli vapaasti suomennettuna "rahkanen".

Tyypillisesti kohuke on noin viiden senttimetrin mittainen. Maitorahkan lisäksi välipala sisältää usein mm. suklaakuorrutteen ja jonkinlaisen hyytelötäytteen, ellei maitorahkaa itsessään ole maustettu esimerkiksi vaniljalla tai vadelmalla.

## Kohuke Suomessa
Suomalainen elintarvikeyritys Deliciest toi kohukkeet Suomen markkinoille Maisku-tuotenimellä vuonna 2015 makuina vanilja ja suklaa. Makuvalikoima laajentui pian viiteen makuun. Maisku-patukat valmistetaan Virossa. Sittemmin ainakin S-ryhmä on ottanut valikoimiinsa myös virolaisen Saaremaan kohukkeita.

## Lähteet